CELEX: 32019R0248
Language: et
Date: 2018-11-13 00:00:00
Title: Komisjoni delegeeritud määrus (EL) 2019/248, 13. november 2018, millega parandatakse määrust (EL) nr 63/2011, millega kehtestatakse üksikasjalikud sätted süsinikdioksiidi eriheite sihttasemest erandi taotlemiseks vastavalt Euroopa Parlamendi ja nõukogu määruse (EÜ) nr 443/2009 artiklile 11 (EMPs kohaldatav tekst)

13.2.2019   
               
               
                  ET
               
               
                  Euroopa Liidu Teataja
               
               
                  L 42/5
               
            
         KOMISJONI DELEGEERITUD MÄÄRUS (EL) 2019/248,
         13. november 2018,
         millega parandatakse määrust (EL) nr 63/2011, millega kehtestatakse üksikasjalikud sätted süsinikdioksiidi eriheite sihttasemest erandi taotlemiseks vastavalt Euroopa Parlamendi ja nõukogu määruse (EÜ) nr 443/2009 artiklile 11
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 23. aprilli 2009. aasta määrust (EÜ) nr 443/2009, millega kehtestatakse uute sõiduautode heitenormid väikesõidukite süsinikdioksiidiheite vähendamist käsitleva ühenduse tervikliku lähenemisviisi raames, (1) eelkõige selle artikli 11 lõiget 8,
         ning arvestades järgmist:
         
                     (1)
                  
                  
                     Väikesõidukite tootja General Motors Holding LLC teatas komisjonile, et tootja kohta määruse (EL) nr 63/2011 (2) IV lisas esitatud CO2 eriheite keskmine tase 2007. aastal ei ole õige.
                  
               
                     (2)
                  
                  
                     Tootja on esitanud üksikasjalikud tõendid, millest nähtub, et CO2 eriheite keskmine tase 2007. aastal oli oluliselt kõrgem kui määruses (EL) nr 63/2011 osutatud väärtus. Kõnealune väärtus põhines selliste sõidukite CO2 eriheitel, mille hulka kuulusid ekslikult ettevõtja Adam Opel AG (tollal seotud General Motorsiga) sõidukid. Adam Opel AG sõidukite CO2 eriheide vähendas General Motorsi eriheite keskmist taset 2007. aastal. Viga ilmnes pärast muutust General Motorsi ja Adam Opeli osanike ringis, mis toimus 1. augustil 2017.
                  
               
                     (3)
                  
                  
                     Komisjon on seisukohal, et General Motors Holding LLC esitatud tõendid tõendavad kõnealuse tootja kohta määruses (EL) nr 63/2011 esitatud 2007. aasta CO2 eriheite keskmise taseme ebaõigsust.
                  
               
                     (4)
                  
                  
                     Seetõttu tuleks määrust (EL) nr 63/2011 vastavalt parandada,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EL) nr 63/2011 IV lisas esitatud tabeli veerus „Heite keskmine tase [g/km]“ real „General Motors“ asendatakse väärtus „159,604“ väärtusega „283,689“.
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 13. november 2018
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  ELT L 140, 5.6.2009, lk 1.
         
            (2)  Komisjoni 26. jaanuari 2011. aasta määrus (EL) nr 63/2011, millega kehtestatakse üksikasjalikud sätted süsinikdioksiidi eriheite sihttasemest erandi taotlemiseks vastavalt Euroopa Parlamendi ja nõukogu määruse (EÜ) nr 443/2009 artiklile 11 (ELT L 23, 27.1.2011, lk 16).